Inga Sæland

Inga Sæland (f. 3. ágúst 1959) er íslensk stjórnmálakona sem hefur verið frá mennta- og barnamálaráðherra Íslands frá árinu 2026 og formaður Flokks fólksins frá 2016.Um Flokk fólksins , sótt 31. desember 2017. Hún hefur setið á Alþingi fyrir Reykjavíkurkjördæmi suður frá Alþingiskosningunum 2017. Hún var félags- og húsnæðismálaráðherra Íslands frá 2024 til 2026. 

Æviágrip
Inga Sæland er fædd árið 1959 á Ólafsfirði og er næstyngst fjögurra systkina. Inga var blind fyrstu tvö æviár sín vegna skemmda í heilastöð þar sem henni voru ekki gefin rétt sýklalyf þegar hún sýktist af hlaupabólu og heilahimnubólgu. Hún er í dag lögblind með 10% sjón. Inga ólst upp á fátæku heimili á Ólafsfirði og segir pólitísk viðhorf sín hafa litast af því. 

Inga hlaut BA-gráðu í lögfræði við Háskóla Íslands árið 2016 og nam þar áður stjórnmálafræði í skólanum frá 2003–2006.Inga Sæland, Æviágrip þingmanna frá 1845, Alþingi, sótt 31. desember 2017.

Áður en Inga hóf þátttöku í stjórnmálum hafði hún orðið þjóðkunn sem keppandi í íslenskri útgáfu hæfileikaþáttanna X-Factor á árunum 2006-2007. Sem stjórnmálamaður hefur Inga lýst sjálfri sér sem popúlista og líkt sjálfri sér við frönsku stjórnmálakonuna Marine Le Pen. Sem þingmaður hefur Inga gjarnan verið málsvari öryrkja og hinna fátæku á Íslandi.

Eftir Alþingiskosningarnar 2024 myndaði Flokkur fólksins ríkisstjórn ásamt Samfylkingunni og Viðreisn. Inga varð félags- og húsnæðismálaráðherra í ráðuneyti Kristrúnar Frostadóttur þann 21. desember 2024.

Inga tók við embætti mennta- og barnamálaráðherra eftir að Guðmundur Ingi Kristinsson sagði af sér 8. janúar 2026. Ragnar Þór Ingólfsson tók við af henni sem félags- og húsnæðismálaráðherra.

Einkahagir
Inga á fjögur börn og fimm barnabörn.

Tilvísanir

Flokkur:Félagsmálaráðherrar Íslands
Flokkur:Þingmenn Flokks fólksins
Flokkur:Menntamálaráðherrar Íslands